b'\n_START_ARTICLE_\nMarius Iva\xc5\xa1kevi\xc4\x8dius\n_START_PARAGRAPH_\nMarius Iva\xc5\xa1kevi\xc4\x8dius (s\xc3\xbcndinud 26. m\xc3\xa4rtsil 1973 Mol\xc4\x97tais) on leedu proosa- ja n\xc3\xa4itekirjanik,_NEWLINE_Ta s\xc3\xbcndis aastal 1973 Mol\xc4\x97tais (asub Mol\xc4\x97tai rajoonis Utena maakonnas), Mol\xc4\x97tais l\xc3\xb5petas ta ka keskkooli. Aastal 1997 l\xc3\xb5petas ta Vilniuse \xc3\x9clikooli leedu filoloogina._NEWLINE_Ta t\xc3\xb6\xc3\xb6tas aastatel 1996\xe2\x80\x931999 reporterina ajalehe Respublika laup\xc3\xa4evalisas "Julius", aastatel 1999\xe2\x80\x932000 t\xc3\xb6\xc3\xb6tas ta samas laup\xc3\xa4evalisas toimetajana. Aastatel 2000\xe2\x80\x932001 t\xc3\xb6\xc3\xb6tas ta ajakirjanikuna, olles toimetajaks Leedu Televisiooni kultuurisaadetes._NEWLINE_Aastal 1996 deb\xc3\xbcteeris ta novellikogumikuga "Kam vaik\xc5\xb3". Aastal 1998 deb\xc3\xbcteeris ta ka draamakirjanikuna. Samast aastast on ta ka Leedu Kirjanike Liidu liige._NEWLINE_Ta on re\xc5\xbeiss\xc3\xb6\xc3\xb6riks kahele dokumentaalfilmile: aastal 1999 "Einu" (kirjanik Vincas Mykolaitis-Putinasest) ning aastal 2000 "Punsko novel\xc4\x97s" (leedukatest Poolas)._NEWLINE_Eesti Draamateatris on 24. aprillist 2016 m\xc3\xa4ngukavas tema v\xc3\xa4ljar\xc3\xa4ndeteemaline n\xc3\xa4idend "V\xc3\xa4ljaheitmine ehk \xc3\x9che \xc3\xb5una lugu".'